за СИМ, както и на член 6, буква г) от основния регламент относно адекватността на цените, която се определя спрямо преобладаващите пазарни условия за съответната стока или услуга в държавата на доставка или закупуване. С други думи използваната референтна стойност следва да е свързана с преобладаващите условия на китайския пазар или да е основана на условията, преобладаващи на пазара на друга държава или на световния пазар, които са достъпни за получателя.
 (486)
 Комисията установи, че преобладаващите условия на пазара на КНР са били изкривени с оглед на прилаганите национални и отраслови политики, които са изпълнявали икономическите оператори. Освен това поради частичното неоказване на съдействие от ПКНР Комисията не разполагаше с ключова информация за положението на пазара на акумулаторните батерии в Китай и за възможните корекции, които трябваше да се извършат. Доколкото се касае за преобладаващите условия на друга държава или на световния пазар, тази информация не беше налична с подробностите, които биха дали възможност да се извърши обосновано сравнение. Вследствие на това Комисията трябваше да се основава на наличната информация. Поради това и опирайки се на тази информация, Комисията заключи, че преобладаващите условия на китайския пазар не обосновават корекциите, и изчисли референтната стойност, като използва методологията, описана в съображение 495.
 (487)
 Giant и ПКНР изтъкнаха, че подходът на Комисията е нарушил член 1.1, буква б), член 10 и член 32.1 от Споразумението на СТО за СИМ, тъй като Комисията не може да заобикаля задължението си да заключава, че производителите са упълномощени или им е възложено. За това Giant изтъкна, че Комисията трябва: (1) да анализира дали са били предоставени субсидии на производителите; (2) да анализира дали акумулаторните батерии са били закупувани при сделки между несвързани лица; (3) да изчисли колко от субсидиите са били прехвърлени.
 (488)
 В това отношение се счита, че заключението на Комисията почива на достатъчно подробни основания. Що се отнася до коментарите на Giant, Комисията смята, че с оглед на неоказването на съдействие от страна на ПКНР и факта, че само един доставчик е оказал съдействие по собствена инициатива, е липсвало основна информация. Независимо от това, въз основа на наличната информация и анализа, който Комисията извърши, се счита, че са изпълнени условията, за да се заключи, че са налице упълномощаване и възлагане. Във връзка с прехвърлянето, тъй като анализът на Комисията обхвана упълномощаването и възлагането на доставчиците на акумулаторни батерии за доставки на акумулаторни батерии на производителите на електрически велосипеди на занижени цени, а не субсидиите, получени от доставчиците на акумулаторни батерии, това твърдение беше счетено за немеродавно и поради това беше отхвърлено.
 3.7.3.5. Специфичност
 (489)
 Както се посочва в съображения 452—474, няколко правни документа, насочени специално към дружествата в отрасъла за производство на електрически велосипеди, възлагат на доставчиците на влагани материали да предоставят акумулаторни батерии на занижени цени на отрасъла за производство на електрически велосипеди. Въз основа на тези документи се доказва, че доставчици на влагани материали доставят акумулаторни батерии само на ограничен брой отрасли/предприятия, които следват съответните политики на ПКНР.
 (490)
 Поради това Комисията стигна до заключението, че субсидиите под формата на доставка на акумулаторни